title: 97/640/EZ: Odluka Vijeća od 22. rujna 1997. o odobravanju, u ime Zajednice, izmjene Konvencije o nadzoru prekograničnog prometa opasnog otpada i njegovu odlaganju (Baselska konvencija), kako je utvrđena Odlukom III./1. Konferencije potpisnica

text:
               11/Sv. 126

               HR

               Službeni list Europske unije

               68

         31997D0640

               L 272/45

               SLUŽBENI LIST EUROPSKE UNIJE

         ODLUKA VIJEĆA
   od 22. rujna 1997.
   o odobravanju, u ime Zajednice, izmjene Konvencije o nadzoru prekograničnog prometa opasnog otpada i njegovu odlaganju (Baselska konvencija), kako je utvrđena Odlukom III./1. Konferencije potpisnica
   (97/640/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1., u vezi s njegovim člankom 228. stavkom 2. prvom rečenicom i stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Odlukom 93/98/EEZ (3) Zajednica odobrila Konvenciju o nadzoru prekograničnog prometa opasnog otpada i njegovu odlaganju koja je općepoznata kao Baselska konvencija, i 7. svibnja 1994. postala punopravna ugovorna stranka Konvencije;
   budući da je na temelju Odluke Vijeća od 22. lipnja 1995. Komisija sudjelovala u ime Zajednice, savjetujući se s predstavnicima država članica, u pregovorima u kontekstu trećeg sastanka Konferencije potpisnica Baselske konvencije, s ciljem izmjene Konvencije u skladu s Odlukom II./12. Konferencije potpisnica; budući da je sukladno toj Odluci izvoz opasnog otpada koji je namijenjen konačnom odlaganju iz zemalja OECD-a u zemlje koje nisu članice OECD-a odmah trebalo zabraniti, a izvoz opasnog otpada koji je namijenjen postupcima oporabe postepeno ukinuti do 31. prosinca 1997. i zabraniti počevši od tog datuma;
   budući da je kao rezultat tih pregovora, 22. rujna 1995. Konferencija pristupnica usvojila Odluku III./1., unoseći u Konvenciju novi uvodni stavak 7.bis, novi članak 4.A i novi Prilog VII.; budući da se Odlukom III./1. želi odmah zabraniti izvoz opasnog otpada koji je namijenjen konačnom odlaganju iz ugovornih stranaka navedenih u Prilogu VII. u države koje tamo nisu navedene i postepeno ukinuti do 31. prosinca 1997., te zabraniti počevši od tog dana izvoz opasnog otpada koji je namijenjen postupcima oporabe iz ugovornih stranaka navedenih u Prilogu VII. u države koje tamo nisu navedene;
   budući da je zakonodavstvo Zajednice o otpremi pošiljaka otpada s tim u skladu izmijenjeno Uredbom Vijeća (EZ) br. 120/97 od 20. siječnja 1997. o izmjeni Uredbe (EEZ) br. 259/93 o nadzoru i kontroli otpreme pošiljaka otpada unutar, u i iz Europske zajednice (4);
   budući da je, u skladu s člankom 17. Konvencije, izmjena Baselske konvencije otvorena za ratifikaciju, odobrenje, formalno potvrđivanje ili prihvat; budući da će izmjena stupiti na snagu između ugovornih stranaka koje su je prihvatile 90-og dana nakon primitka u Depozitorij isprava o ratifikaciji, odobrenju, formalnom potvrđivanju ili prihvatu najmanje tri četvrtine ugovornih stranaka koje su izmjenu prihvatile,
   ODLUČILO JE:
   Članak 1.
   Izmjena Konvencije o nadzoru prekograničnog prometa opasnog otpada i njegovu odlaganju, kako je utvrđena Odlukom III./1. koju je Konferencija potpisnica usvojila 22. rujna 1995., ovime se odobrava u ime Zajednice.
   Tekst izmjene priložen je ovoj Odluci.
   Članak 2.
   Predsjednik Vijeća ovime se ovlašćuje odrediti osobu ili osobe koje će biti ovlaštene položiti, u ime Zajednice, ispravu o odobrenju kod glavnog tajnika Ujedinjenih naroda, kako je predviđeno člankom 17. Konvencije.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 22. rujna 1997.

            Za Vijeće

            Predsjednik

         F. BODEN

      (1)  SL C 197, 27.6.1997., str. 12.

      (2)  Mišljenje doneseno 16. rujna 1997. (još nije objavljeno u Službenom listu).

      (3)  SL L 39, 16.2.1993., str. 1.

      (4)  SL L 22, 24.1.1997., str. 14.


title: 2014/900/EU: Odluka Vijeća od 9. prosinca 2014. o izmjeni Poslovnika Vijeća

text:
               13.12.2014

               HR

               Službeni list Europske unije

               L 358/25

         ODLUKA VIJEĆA
   od 9. prosinca 2014.
   o izmjeni Poslovnika Vijeća

      (2014/900/EU)

   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Ugovor o funkcioniranju Europske unije,
   uzimajući u obzir članak 11. stavak 6. Poslovnika Vijeća (1),
   budući da:

               (1)

               Od 1. studenoga 2014., kada Vijeće akt treba donijeti kvalificiranom većinom, mora se potvrditi da države članice koje čine kvalificiranu većinu predstavljaju najmanje 65 % stanovništva Unije.

               (2)

               Do 31. ožujka 2017., kada Vijeće akt treba donijeti kvalificiranom većinom, član Vijeća može zatražiti da akt bude donesen u skladu s kvalificiranom većinom kako je određeno u članku 3. stavku 3. Protokola br. 36 o prijelaznim odredbama priloženog Ugovoru o Europskog uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju. U tom slučaju član Vijeća može zatražiti da se provjeri predstavljaju li države članice koje čine kvalificiranu većinu najmanje 62 % ukupnog stanovništva Unije.

               (3)

               Ti postoci izračunavaju se prema podacima o broju stanovnika navedenima u Prilogu III. Poslovniku Vijeća (dalje u tekstu „Poslovnik”).

               (4)

               Člankom 11. stavkom 6. Poslovnika predviđeno je da Vijeće, s učinkom od 1. siječnja svake godine, mijenja podatke navedene u tom prilogu u skladu s podacima koje Statistički ured Europske unije ima na raspolaganju 30. rujna prethodne godine.

               (5)

               Poslovnik bi stoga trebalo na odgovarajući način izmijeniti za 2015. godinu,

         DONIJELO JE OVU ODLUKU:
   Članak 1.
   Prilog III. Poslovniku zamjenjuje se sljedećim:

         „PRILOG III.
         Podaci o stanovništvu Unije i stanovništvu svake od država članica za provedbu odredaba o glasovanju kvalificiranom većinom u Vijeću
         Za potrebe provedbe članka 16. stavka 4. UEU-a, članka 238. stavaka 2. i 3. UFEU-a i članka 3. stavka 2. Protokola br. 36, stanovništvo Unije i stanovništvo svake od država članica, kao i postotak stanovništva svake od država članica u odnosu na stanovništvo Unije, za razdoblje od 1. siječnja 2015. do 31. prosinca 2015. jesu sljedeći:

                     Država članica

                     Stanovništvo (x 1 000)

                     Postotak u stanovništvu Unije

                     Njemačka

                     80 704,691

                     15,91

                     Francuska

                     66 076,909

                     13,02

                     Ujedinjena Kraljevina

                     64 105,654

                     12,63

                     Italija

                     61 152,798

                     12,05

                     Španjolska

                     46 507,760

                     9,17

                     Poljska

                     38 018,000

                     7,49

                     Rumunjska

                     19 942,642

                     3,93

                     Nizozemska

                     17 082,000

                     3,37

                     Belgija

                     11 203,992

                     2,21

                     Grčka

                     10 992,783

                     2,17

                     Portugal

                     10 427,301

                     2,06

                     Češka

                     10 398,697

                     2,05

                     Mađarska

                     9 877,365

                     1,95

                     Švedska

                     9 644,864

                     1,90

                     Austrija

                     8 511,000

                     1,68

                     Bugarska

                     7 245,677

                     1,43

                     Danska

                     5 621,607

                     1,11

                     Finska

                     5 451,270

                     1,07

                     Slovačka

                     5 400,598

                     1,06

                     Irska

                     4 604,029

                     0,91

                     Hrvatska

                     4 246,809

                     0,84

                     Litva

                     2 943,472

                     0,58

                     Slovenija

                     2 061,085

                     0,41

                     Latvija

                     2 001,468

                     0,39

                     Estonija

                     1 315,819

                     0,26

                     Cipar

                     858,000

                     0,17

                     Luksemburg

                     549,680

                     0,11

                     Malta

                     425,384

                     0,08

                     Ukupno

                     507 371,354

                     Prag (62 %)

                     314 570,239

                     Prag (65 %)

                     329 791,380”

   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2015.

      Sastavljeno u Bruxellesu 9. prosinca 2014.

            Za Vijeće

            Predsjednik

         C. DE VINCENTI

      (1)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: Odluka Vijeća od 27. studenoga 1997. o sklapanju Sporazuma između Europske zajednice i Kanade o carinskoj suradnji i uzajamnoj pomoći u carinskim pitanjima

text:
               02/Sv. 16

               HR

               Službeni list Europske unije

               84

         31998D0018

               L 007/37

               SLUŽBENI LIST EUROPSKE UNIJE

         ODLUKA VIJEĆA
   od 27. studenoga 1997.
   o sklapanju Sporazuma između Europske zajednice i Kanade o carinskoj suradnji i uzajamnoj pomoći u carinskim pitanjima
   (98/18/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113., u vezi s prvom rečenicom članka 228. stavka 2.,
   uzimajući u obzir prijedlog Komisije,
   budući da je Vijeće 5. travnja 1993. ovlastilo Komisiju da u ime Zajednice pregovara o sporazumima o carinskoj suradnji s nekima od glavnih trgovinskih partnera Zajednice;
   budući da Sporazum između Europske zajednice i Kanade o carinskoj suradnji i uzajamnoj pomoći u carinskim pitanjima treba odobriti,
   ODLUČILO JE:
   Članak 1.
   Sporazum između Europske zajednice i Kanade o carinskoj suradnji i uzajamnoj pomoći u carinskim pitanjima ovime se odobrava u ime Zajednice.
   Tekst Sporazuma priložen je ovoj Odluci.
   Članak 2.
   Komisija, uz pomoć predstavnika država članica, zastupa Zajednicu u Zajedničkom odboru za carinsku suradnju, koji je osnovan na temelju članka 20. Sporazuma.
   Članak 3.
   Ovime se ovlašćuje predsjednik Vijeća da odredi osobe koje će biti ovlaštene potpisati Sporazum u ime Zajednice.
   Članak 4.
   Predsjednik Vijeća šalje obavijest predviđenu u članku 24. Sporazuma u ime Zajednice (1).
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 27. studenoga 1997.

            Za Vijeće

            Predsjednik

         M. PATIJN

      (1)  Dan stupanja na snagu Sporazuma objavljuje Glavno tajništvo Vijeća u Službenom listu Europskih zajednica.


title: 2002/262/EZ, EZUČ, Euratom: Odluka Europskog parlamenta od 14. ožujka 2002. o izmjeni Odluke 94/262/EZUČ, EZ, Euratom o propisima i općim uvjetima kojima se uređuje obnašanje dužnosti Europskog ombudsmana

text:
52                 HR                                   Službeni list Europske unije                                          01/Sv. 17
32002D0262
9.4.2002.                                       SLUŽBENI LIST EUROPSKIH ZAJEDNICA                                              L 92/13
                                               ODLUKA EUROPSKOG PARLAMENTA
                                                           od 14. ožujka 2002.
           o izmjeni Odluke 94/262/EZUČ, EZ, Euratom o propisima i općim uvjetima kojima se uređuje
                                             obnašanje dužnosti Europskog ombudsmana
                                                     (2002/262/EZ, EZUČ, Euratom)
           EUROPSKI PARLAMENT,
           uzimajući u obzir Ugovor o osnivanju Europske zajednice, a posebno njegov članak 195. stavak 2.,
           uzimajući u obzir Ugovor o osnivanju Europske zajednice za ugljen i čelik, a posebno njegov članak 20.d
           stavak 4.,
           uzimajući u obzir Ugovor o osnivanju Europske zajednice za atomsku energiju, a posebno njegov članak
           107.d stavak 4.,
           uzimajući u obzir Rezoluciju Europskog parlamenta od 17. studenoga 2000. o izmjeni odluke Europskog
           parlamenta od 9. ožujka 1994. o propisima i općim uvjetima kojima se uređuje obnašanje dužnosti
           Europskog ombudsmana (1),
           uzimajući u obzir mišljenje Komisije,
           uz odobrenje Vijeća,
           budući da:
           (1) Na temelju članka 22. stavka 5. Financijske uredbe od 21. prosinca 1977. koja se primjenjuje na opći
               proračun Europskih zajednica (2), Europski ombudsman se za potrebe te Uredbe tretira kao institucija.
           (2) Uredbom Vijeća (EZ, EZUČ, Euratom) br. 2673/1999 o izmjeni Financijske uredbe u općem proračunu
               Europske unije stvoren je poseban dio za Europskog ombudsmana i na odgovarajući način izmijenjene
               su odredbe Financijske uredbe u vezi s navedenim.
           (3) Stoga je potrebno izmijeniti Odluku Europskog parlamenta 94/262/EZUČ, EZ, Euratom od 9. ožujka
               1994. o propisima i općim uvjetima kojima se uređuje obnašanje dužnosti Europskog ombudsmana (3),
               budući da ona predviđa da proračun Europskog ombudsmana bude sadržan u prilogu dijelu I. (Parla
               ment) općeg proračuna Europskih zajednica.
           (4) Članci 12. i 16. navedene Odluke stoga se moraju izbrisati,
           (1) SL C 223, 8.8.2001., str. 366.
           (2) SL L 356, 31.12.1977., str. 1. Uredba kako je izmijenjena Uredbom (EZ, EZUČ, Euratom) br. 2673/1999 (SL L 326,
               18.2.1999., str. 1.).
           (3) SL L 113, 4.5.1994., str. 15.
 ---pagebreak--- 01/Sv. 17         HR                            Službeni list Europske unije                       53
          ODLUČUJE:
                                                          Članak 1.
          Brišu se članci 12. i 16. Odluke 94/262/EZUČ, EZ, Euratom.
                                                          Članak 2.
          Ova Odluka objavljuje se u Službenom listu Europskih zajednica.
                                                          Članak 3.
          Ova Odluka proizvodi učinke od dana objave.
          Primjenjuje se od 1. siječnja 2000.
          Sastavljeno u Strasbourgu 14. ožujka 2002.
                                                                             Za Europski parlament
                                                                                Predsjednik
                                                                                P. COX


title: 2008/870/EZ: Odluka Vijeća od 13. listopada 2008. o zaključivanju Sporazuma u obliku razmjene pisama između Europske zajednice i Republike Kube u skladu s člankom XXIV. 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj uniji

text:
               11/Sv. 041

               HR

               Službeni list Europske unije

               297

         32008D0870

               L 308/27

               SLUŽBENI LIST EUROPSKE UNIJE

               13.10.2008.

      ODLUKA VIJEĆA

   od 13. listopada 2008.
   o zaključivanju Sporazuma u obliku razmjene pisama između Europske zajednice i Republike Kube u skladu s člankom XXIV. 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj uniji
   (2008/870/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama WTO-a na temelju članka XXIV. 6 Općeg sporazuma o carinama i trgovini (GATT-a) iz 1994. tijekom pristupanja Republike Bugarske i Rumunjske Europskoj zajednici.

               (2)

               Pregovore je obavila Komisija uz savjetovanje s Odborom osnovanim člankom 133. Ugovora i u okviru direktiva o pregovorima koje je donijelo Vijeće.

               (3)

               Komisija je završila pregovore za Sporazum u obliku razmjene pisama između Europske zajednice i Republike Kube. Sporazum bi trebalo odobriti.

               (4)

               Mjere potrebne za provedbu ove Odluke usvajaju se u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Republike Kube u skladu s člankom XXVIII. Općeg sporazuma o carinama i trgovini (GATT-a) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj zajednici.
   Tekst Sporazuma priložen je ovoj Odluci.
   Članak 2.
   Detaljna pravila za provedbu Sporazuma donose se u skladu s postupkom iz članka 195. stavka 2. Uredbe (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (2).
   Članak 3.
   Ovime se ovlašćuje predsjednika Vijeća da odredi osobu (osobe) ovlaštenu (ovlaštene) potpisati Sporazum u obliku razmjene pisama iz članka 1. kako bi obvezivao Zajednicu (3).

      Sastavljeno u Luxembourgu 13. listopada 2008.

            Za Vijeće

            Predsjednik

         B. KOUCHNER

      (1)  SL L 184, 17.7.1999., str. 23.

      (2)  SL L 299, 16.11.2007., str. 1.

      (3)  Glavno tajništvo Vijeća objavljuje dan stupanja na snagu Sporazuma u Službenom listu Europske unije.


title: 2009/897/EZ: Odluka Vijeća od 30. studenoga 2009. o sklapanju Sporazuma između Europske zajednice i Zajednice Bahama o ukidanju viza za kratkotrajni boravak

text:
               19/Sv. 005

               HR

               Službeni list Europske unije

               228

         32009D0897

               L 321/39

               SLUŽBENI LIST EUROPSKE UNIJE

               30.11.2009.

      ODLUKA VIJEĆA

   od 30. studenoga 2009.
   o sklapanju Sporazuma između Europske zajednice i Zajednice Bahama o ukidanju viza za kratkotrajni boravak
   (2009/897/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, posebno njegovu točku 2. podtočku (b) alineju (i) članka 62. u vezi s prvom rečenicom prvog podstavka članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Komisija je u ime Europske zajednice pregovarala Sporazum sa Zajednicom Bahama o ukidanju viza za kratkotrajni boravak (dalje u tekstu „Sporazum”).

               (2)

               Sporazum je u ime Zajednice potpisan 28. svibnja 2009. i privremeno se primjenjuje od tog datuma, podložno njegovom sklapanju na kasniji datum, u skladu s Odlukom Vijeća 2009/481/EZ (2).

               (3)

               Sporazum treba odobriti.

               (4)

               Sporazumom se osniva Zajednički odbor za upravljanje Sporazumom, koji bi trebao usvojiti svoj poslovnik. Potrebno je predvidjeti pojednostavljeni postupak za utvrđivanje stajališta Zajednice o usvajanju tog poslovnika.

               (5)

               U skladu s člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. navedenog Protokola, te države članice ne sudjeluju u donošenju ove Odluke, nisu njome vezane niti se ona na njih primjenjuje,

         ODLUČILO JE:
   Članak 1.
   Sporazum između Europske zajednice i Zajednice Bahama o ukidanju viza za kratkotrajni boravak (3) odobrava se u ime Zajednice.
   Članak 2.
   Predsjednik Vijeća dostavlja obavijest predviđenu člankom 8. stavkom 1. Sporazuma (4).
   Članak 3.
   Komisija, kojoj pomažu stručnjaci iz država članica, zastupa Zajednicu u Zajedničkom odboru stručnjaka osnovanom člankom 6. Sporazuma.
   Članak 4.
   Stajalište Zajednice u Zajedničkom odboru stručnjaka u pogledu usvajanja poslovnika, kako se zahtijeva člankom 6. stavkom 4. Sporazuma, zauzima Komisija nakon savjetovanja s posebnim odborom koji imenuje Vijeće.
   Članak 5.
   Ova se odluka objavljuje u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednik

         B. ASK

      (1)  Mišljenje od 20. listopada 2009. (još nije objavljeno u Službenom listu).

      (2)  SL L 169, 30.6.2009., str. 23.

      (3)  Za tekst Sporazuma vidi SL L 169, 30.6.2009., str. 24.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (EU) 2015/2020 od 26. listopada 2015. o delegiranju glavnom tajniku Vijeća ovlasti za izdavanje propusnice članovima, dužnosnicima i ostalim službenicima Europskog vijeća i Vijeća, kao i posebnim podnositeljima zahtjeva predviđenima u Prilogu II. Uredbi (EU) br. 1417/2013 i o stavljanju izvan snage Odluke 2005/682/EZ, Euratom

text:
               12.11.2015

               HR

               Službeni list Europske unije

               L 295/42

         ODLUKA VIJEĆA (EU) 2015/2020
   od 26. listopada 2015.
   o delegiranju glavnom tajniku Vijeća ovlasti za izdavanje propusnice članovima, dužnosnicima i ostalim službenicima Europskog vijeća i Vijeća, kao i posebnim podnositeljima zahtjeva predviđenima u Prilogu II. Uredbi (EU) br. 1417/2013 i o stavljanju izvan snage Odluke 2005/682/EZ, Euratom
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 240. stavak 2. drugi podstavak,
   uzimajući u obzir Protokol br. 7 o povlasticama i imunitetima Europske unije priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, a posebno njegov članak 6. prvi stavak,
   budući da:

               (1)

               Na temelju članka 235. stavka 4. i članka 240. stavka 2. prvog podstavka UFEU-a, Glavno tajništvo Vijeća pomaže i Europskom vijeću i Vijeću Europske unije.

               (2)

               Na temelju članka 6. prvog stavka Protokola br. 7, predsjednik Europskog vijeća i predsjednik Vijeća mogu izdati propusnice članovima svojih institucija te dužnosnicima i drugim službenicima svojih institucija, u skladu s uvjetima utvrđenim u Pravilniku o osoblju za dužnosnike i Uvjetima zaposlenja ostalih službenika Europske unije, utvrđenima Uredbom Vijeća (EEZ, Euratom, EZUČ) br. 259/68 (1).

               (3)

               Uredbom Vijeća (EU) br. 1417/2013 (2) utvrđuju se obrazac, područje primjene i uvjeti za izdavanje propusnice članovima institucija Unije, dužnosnicima i ostalim službenicima Unije te posebnim podnositeljima zahtjeva iz njezina Priloga II.

               (4)

               Na temelju članka 1. stavka 1. Uredbe (EU) br. 1417/2013, propusnica se može izdati posebnim podnositeljima zahtjeva, na temelju Priloga II. toj Uredbi, isključivo u interesu Unije, u iznimnim slučajevima i uz odgovarajuće obrazloženje.

               (5)

               Predsjednik Europskog vijeća i predsjednik Vijeća trebali bi svoje ovlasti delegirati glavnom tajniku Vijeća.

               (6)

               Odluku Vijeća 2005/682/EZ, Euratom (3) trebalo bi staviti izvan snage,

         DONIJELO JE OVU ODLUKU:
   Članak 1.
   Ovlasti dodijeljene predsjedniku Europskog vijeća i predsjedniku Vijeća člankom 6. prvim stavkom Protokola br. 7 za izdavanje propusnice članovima njihovih institucija, dužnosnicima i ostalim službenicima Europskog vijeća i Vijeća, kao i posebnim podnositeljima zahtjeva predviđenima u Prilogu II. Uredbi (EU) br. 1417/2013 izvršava glavni tajnik Vijeća.
   Glavni tajnik ovlašten je te ovlasti delegirati glavnom direktoru uprave.
   Članak 2.
   Odluka 2005/682/EZ, Euratom stavlja se izvan snage.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 26. listopada 2015.

            Za Vijeće

            Predsjednica

         C. DIESCHBOURG

      (1)  Uredba (EEZ, Euratom, EZUČ) br. 259/68 Vijeća od 29. veljače 1968. kojom se utvrđuje Pravilnik o osoblju za dužnosnike i Uvjeti zaposlenja ostalih službenika Europskih zajednica i kojom se uvode posebne mjere koje se privremeno primjenjuju na dužnosnike Komisije (SL L 56, 4.3.1968., str. 1.).

      (2)  Uredba Vijeća (EU) br. 1417/2013 od 17. prosinca 2013. o utvrđivanju obrasca za propusnicu koju izdaje Europska unija (SL L 353, 28.12.2013., str. 26.).

      (3)  Odluka Vijeća 2005/682/EZ, Euratom od 20. rujna 2005. o delegiranju zamjeniku glavnog tajnika ovlasti za izdavanje propusnice dužnosnicima Glavnog tajništva Vijeća (SL L 258, 4.10.2005., str. 4.).


title: 2014/594/EU: Odluka Europskog parlamenta od 3. travnja 2014. o zatvaranju računa Europskog centra za nadzor droga i ovisnosti o drogama za financijsku godinu 2012.

text:
               5.9.2014

               HR

               Službeni list Europske unije

               L 266/246

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog centra za nadzor droga i ovisnosti o drogama za financijsku godinu 2012.
   (2014/594/EU)
   EUROPSKI PARLAMENT,

               —

               uzimajući u obzir godišnje financijske izvještaje Europskog centra za nadzor droga i ovisnosti o drogama za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog centra za nadzor droga i ovisnosti o drogama za financijsku godinu 2012., zajedno s odgovorima Centra (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o Europskom centru za nadzor droga i ovisnosti o drogama (4), a posebno njezin članak 15.,

               —

               uzimajući u obzir Uredbu Komisije (EZ/Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0185/2014),

               1.

               odobrava zatvaranje računa Europskog centra za nadzor droga i ovisnosti o drogama za financijsku godinu 2012.;

               2.

               nalaže svojem predsjedniku da proslijedi ovu Odluku direktoru Europskog centra za nadzor droga i ovisnosti o drogama, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 158.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 376, 27.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2008/589/EZ: Odluka Komisije od 12. lipnja 2008. o uspostavljanju posebnog programa kontrole i inspekcije u vezi sa stokovima bakalara u Baltičkom moru (objavljena pod brojem dokumenta C(2008) 2558)

text:
               04/Sv. 003

               HR

               Službeni list Europske unije

               173

         32008D0589

               L 190/11

               SLUŽBENI LIST EUROPSKE UNIJE

               12.06.2008.

      ODLUKA KOMISIJE

   od 12. lipnja 2008.
   o uspostavljanju posebnog programa kontrole i inspekcije u vezi sa stokovima bakalara u Baltičkom moru
   (objavljena pod brojem dokumenta C(2008) 2558)
   (2008/589/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2847/93 od 12. listopada 1993. o uspostavi sustava kontrole koji se primjenjuje na zajedničku ribarstvenu politiku (1), a posebno njezin članak 34.c stavak 1.,
   budući da:

               (1)

               Uredbom Vijeća (EZ) br. 1098/2007 o uspostavi višegodišnjeg plana za stokove bakalara u Baltičkom moru i ribarstvo koje te iskorištava stokove utvrđuju se uvjeti za održivo iskorištavanje bakalara u Baltičkom moru i pravila o praćenju, kontroli i nadzoru navedenih aktivnosti.

               (2)

               Uredbom Vijeća (EZ) br. 2371/2002 od 20. prosinca 2002. o očuvanju i održivom iskorištavanju ribolovnih resursa u okviru zajedničke ribarstvene politike (2) utvrđuju se kontrolne aktivnosti koje obavlja Komisija i suradnja među državama članicama kako bi se osiguralo pridržavanje pravila zajedničke ribarstvene politike.

               (3)

               Da bi se osigurao uspjeh višegodišnjeg plana za stokove bakalara u Baltičkom moru i za ribarstvo koje te stokove iskorištava, potrebno je uspostaviti poseban program kontrole i inspekcije.

               (4)

               Posebni program kontrole i inspekcije treba utvrditi za razdoblje od tri godine. Rezultate dobivene primjenom posebnog programa kontrole i inspekcije nadležne države članice trebaju periodično ocjenjivati u suradnji s Agencijom za kontrolu ribarstva Zajednice (AKRZ) osnovanom Uredbom Vijeća (EZ) br. 768/2005 (3).

               (5)

               Treba poticati suradnju među dotičnim državama članicama kako bi se povećala ujednačenost prakse na području inspekcije i nadzora i kako bi se uskladile kontrolne aktivnosti između nadležnih tijela tih država članica.

               (6)

               Zajedničke inspekcijske i nadzorne aktivnosti trebaju se obavljati u skladu s planovima zajedničkog korištenja sredstava koje je izradio AKRZ.

               (7)

               Mjere utvrđene ovom Odlukom donesene su u dogovoru s dotičnim državama članicama.

               (8)

               Mjere utvrđene u ovoj Odluci u skladu su s mišljenjem Upravljačkog odbora za ribarstvo i akvakulturu,

         DONIJELA JE OVU ODLUKU:
   Članak 1.
   Sadržaj
   Ovom se Odlukom uspostavlja posebni program kontrole i inspekcije kako bi se osigurala usklađena provedba višegodišnjeg plana utvrđenog Uredbom (EZ) br. 1098/2007 za stokove bakalara u Baltičkom moru i ribarstvo koje iskorištava te stokove.
   Članak 2.
   Područje primjene
   1.   Posebni program kontrole i inspekcije obuhvaća kontrolu i inspekciju:

               (a)

               ribolovnih aktivnosti koje obavljaju plovila iz članka 2. Uredbe (EZ) br. 1098/2007;

               (b)

               svih radnji povezanih s tim aktivnostima, uključujući iskrcaj, vaganje, stavljanje na tržište, prijevoz i skladištenje proizvoda ribarstva te evidenciju iskrcaja i prodaje.

         2.   Posebni program kontrole i inspekcije primjenjuje se tri godine.
   Članak 3.
   Definicije
   Za potrebe ove Odluke primjenjuju se definicije iz članka 3. Uredbe (EZ) br. 1098/2007.
   Članak 4.
   Inspekcijski pregledi koje obavlja Komisija
   Ako Komisija obavlja inspekcijski pregled na vlastitu inicijativu i bez pomoći inspektora predmetne države članice u skladu s drugom rečenicom drugog podstavka članka 27. stavka 1. Uredbe (EZ) br. 2371/2002, inspektori Komisije, kad je to moguće, o svojim otkrićima obavješćuju nadležna tijela te države članice.
   Članak 5.
   Inspekcijski pregledi koje obavljaju države članice
   1.   Država članica koja namjerava provesti nadzor i obaviti inspekcijski pregled ribarskih plovila u vodama koje su pod jurisdikcijom druge države članice, u okviru plana o zajedničkom korištenju sredstava uspostavljenog u skladu s člankom 12. Uredbe Vijeća (EZ) br. 768/2005 od 26. travnja 2005. o osnivanju Agencije za kontrolu ribarstva Zajednice i o izmjeni Uredbe (EEZ) br. 2847/93 o uspostavi sustava kontrole koji se primjenjuje na zajedničku ribarstvenu politiku (4), o svojim će namjerama obavijestiti kontaktnu točku dotične obalne države članice određenu u skladu s člankom 3. Uredbe Komisije (EZ) br. 1042/2006 (5) i Agenciju za kontrolu ribarstva Zajednice (AKRZ). Obavijest sadrži sljedeće podatke:

               (a)

               vrstu, naziv i pozivni znak inspekcijskih plovila i inspekcijskih letjelica na temelju popisa sastavljenog u skladu s člankom 28. stavkom 4. Uredbe (EZ) br. 2371/2002;

               (b)

               područje iz članka 3.(e) Uredbe (EZ) br. 1098/2007 na kojem će se obaviti nadzor i inspekcija;

               (c)

               trajanje nadzornih i inspekcijskih aktivnosti.

         2.   Nadzor i inspekcijski pregledi obavljaju se u skladu s Prilogom I.
   Članak 6.
   Zajedničke inspekcijske i nadzorne aktivnosti
   Države članice poduzimaju zajedničke inspekcijske i nadzorne aktivnosti u skladu s planom o zajedničkom korištenju sredstava koji je izradila AKRZ.
   Članak 7.
   Obavijesti
   Države članice će do 31. siječnja svake godine Komisiji dostaviti sljedeće obavijesti u vezi s prethodnom kalendarskom godinom:

               (a)

               inspekcijske i nadzorne aktivnosti utvrđene u Prilogu I.;

               (b)

               sve prekršaje iz Priloga II. otkrivene tijekom razdoblja od 12 mjeseci navodeći, za svaki prekršaj, zastavu plovila, datum i mjesto inspekcijskog pregleda i vrstu prekršaja; države članice navode vrstu prekršaja naznakom slova pod kojim su prekršaji navedeni u Prilogu II.;

               (c)

               radnje poduzete u vezi s prekršajima iz Priloga II., neovisno o tome jesu li otkriveni tijekom prethodne kalendarske godine ili ranije;

               (d)

               sve značajne aktivnosti usklađivanja i suradnje među državama članicama.

         Članak 8.
   Evaluacija
   1.   Države članice će do 31. siječnja svake godine izraditi i poslati Komisiji i AKRZ-u evaluacijski izvještaj u vezi s kontrolnim i inspekcijskim aktivnostima obavljenim u prethodnoj kalendarskoj godini u okviru posebnog programa kontrole i inspekcije utvrđenog u ovoj Odluci i nacionalnog akcijskog plana kontrole iz članka 24. Uredbe (EZ) br. 1098/2007.
   2.   Država članica može zatražiti od AKRZ-a da joj pomogne u sastavljanju izvještaja.
   3.   AKRZ uzima u obzir evaluacijske izvještaje iz stavka 1. pri godišnjem ocjenjivanju učinkovitosti plana zajedničkog korištenja sredstava iz članka 14. Uredbe (EZ) br. 768/2005.
   4.   Komisija saziva sastanak iz članka 24. stavka 4. Uredbe (EZ) br. 1098/2007 u suradnji s AKRZ-om. Na sastanku se između ostalog ocjenjuju aktivnosti iz stavka 1.
   Članak 9.
   Adresati
   Ova je Odluka upućena državama članicama.

      Sastavljeno u Bruxellesu 12. lipnja 2008.

            Za Komisiju

         Joe BORG

            Član Komisije

      (1)  SL L 261, 20.10.1993., str. 1. Uredba kako se izmjenjuje Uredbom (EZ) br. 1098/2007 (SL L 248, 22.9.2007., str. 1.).

      (2)  SL L 358, 31.12.2002., str. 59. Uredba kako se izmjenjuje Uredbom (EZ) br. 865/2007 (SL L 192, 24.7.2007., str. 1.).

      (3)  SL L 128, 21.5.2005., str. 1.

      (4)  SL L 128, 21.5.2005., str. 1.

      (5)  SL L 187, 8.7.2006., str. 14.
   PRILOG I.

      Inspekcijski i nadzorni zadaci

   1.   Opći inspekcijski zadaci

               1.1.

               Za svaki se inspekcijski pregled izrađuje inspekcijski izvještaj. Inspektori u svim slučajevima provjeravaju i bilježe sljedeće podatke u svojim izvještajima:

                           (a)

                           identitet odgovornih osoba kao i podatke o plovilu ili vozilima korištenima u aktivnostima koje su predmet inspekcijskog pregleda;

                           (b)

                           ovlaštenje: povlastica, posebna ribolovna dozvola i ovlaštenje za ribolovni napor;

                           (c)

                           relevantnu dokumentaciju plovila kao što su očevidnici, potvrde o registraciji, planovi skladištenja na plovilu, evidencija obavijesti i, prema potrebi, evidencija izvješća VMS pisanih rukom;

                           (d)

                           sva ostale relevantne rezultate inspekcijskih pregleda na moru, u luci ili u bilo kojoj fazi stavljanja na tržište.

               1.2.

               Rezultati iz točke 1.1. uspoređuju se s podacima koje inspektorima dostavljaju druga nadležna tijela, uključujući podatke VMS, prethodne obavijesti i popise plovila koja imaju posebnu dozvolu za ribolov bakalara u Baltičkom moru.

         2.   Inspekcijski zadaci na moru

   Inspektori provjeravaju:

               (a)

               količine ribe zadržane na plovilu u usporedbi s količinama zabilježenima u očevidniku, te poštovanje dopuštenog odstupanja navedenog u članku 15. Uredbe (EZ) br. 1098/2007;

               (b)

               udovoljava li korišteni ribolovni alat relevantnim zahtjevima, a posebno pravilu o jednoj mreži, te poštuju li se odredbe o debljini konca ribarskih mreža, najmanjim dopuštenim veličinama oka mrežnog tega i najmanjim dopuštenim lovnim veličinama ribe, dodacima za mrežu, te označavanju i identifikaciji pasivnog ribolovnog alata;

               (c)

               ispravan rad opreme VMS;

               (d)

               ispunjavanje zahtjeva o ribolovu u samo jednom području, utvrđenih u članku 16. Uredbe (EZ) br. 1098/2007.

         3.   Inspekcijski zadaci pri iskrcaju

   Inspektori provjeravaju sljedeće:

               (a)

               prethodne obavijesti o iskrcaju i promjenama određenih područja kao i podatke o ulovu zadržanom na plovilu;

               (b)

               unošenje podataka u očevidnik i iskrcajnu deklaraciju, uključujući i podatke o naporu;

               (c)

               stvarne količine ribe na plovilu, težinu bakalara i ostalih iskrcanih vrsta te poštovanje dopuštenog odstupanja iz članka 15. Uredbe (EZ) br. 1098/2007;

               (d)

               ribolovni alat na plovilu i poštovanje odredaba o debljini konca ribarskih mreža, najmanjim dopuštenim veličinama oka mrežnog tega i najmanjim dopuštenim lovnim veličinama ribe, dodacima za mrežu, označavanju i identifikaciji pasivnog ribolovnog alata;

               (e)

               prema potrebi, pridržavanje postupaka za isključivanje opreme VMS.

         4.   Inspekcijski zadaci u vezi s prijevozom i stavljanjem na tržište

   Inspektori provjeravaju:

               (a)

               relevantne prateće prijevozne isprave koje uspoređuju sa stvarnim količinama koje se prevoze;

               (b)

               ispunjavanje zahtjeva o razvrstavanju i označavanju te zahtjeva o najmanjoj dopuštenoj lovnoj veličini ribe;

               (c)

               dokumentaciju (očevidnik, iskrcajnu deklaraciju i prodajne listove), razvrstavanje i vaganje ribe u svrhu kontrole primjene odredaba o stavljanju na tržište.

         5.   Zadaci koji se obavljaju pri nadzoru iz zraka

   Nadzorno osoblje:

               (a)

               provjerava opažanja uspoređujući ih s dodijeljenim naporom;

               (b)

               obavlja unakrsne provjere u vezi s prostornim ograničenjima ribolova;

               (c)

               izvješćuje o podacima dobivenima nadzorom, u svrhu unakrsnih provjera.

         PRILOG II.

      Popis prekršaja iz članka 7.

               A.

               Zapovjednik ribarskog plovila ne poštuje ograničenja ribolovnog napora utvrđena člankom 8. Uredbe (EZ) br. 1098/2007 ili prostorna ograničenja ribolova utvrđena člankom 9. navedene Uredbe;

               B.

               Zapovjednik ili ovlašteni predstavnik zapovjednika ribarskog plovila Zajednice čija duljina preko svega iznosi 8 metara ili više i na kojemu se nalazi ili koji koristi bilo koji ribolovni alat za lov bakalara u Baltičkom moru ne posjeduje ili ne čuva kopiju posebne dozvole za ribolov bakalara u skladu s člankom 10. Uredbe (EZ) br. 1098/2007;

               C.

               Nedopuštene promjene na satelitskom sustavu za praćenje plovila iz članka 6. Uredbe Komisije (EZ) br. 2244/2003 od 18. prosinca 2003. o utvrđivanju detaljnih odredbi u vezi sa satelitskim sustavima za praćenje plovila (1);

               D.

               Krivotvorenje ili nezapisivanje podataka u očevidnike i izvještaje o naporu, iskrcajne deklaracije i prodajne listove, potvrde o preuzimanju i prijevozne dokumente ili neispunjavanje obveze čuvanja ili dostavljanja tih dokumenata u skladu s Uredbom (EZ) br. 2847/93 i člancima 11., 13., 15., 19. i 22. Uredbe (EZ) br. 1098/2007;

               E.

               Zapovjednik ribarskog plovila koje ima posebnu dozvolu za ribolov bakalara ne postupa u skladu sa zahtjevima vezanim uz ulazak u određena područja ili izlazak iz njih, koji su utvrđeni člankom 17. Uredbe (EZ) br. 1098/2007;

               F.

               Zapovjednik ili predstavnik zapovjednika ribarskog plovila Zajednice s više od 300 kg bakalara na plovilu ne poštuje pravila o prethodnoj obavijesti koja su utvrđena člankom 17. Uredbe (EZ) br. 1098/2007;

               G.

               Iskrcaj više od 750 kg bakalara s plovila izvan određenih luka;

               H.

               Zapovjednik ribarskog plovila ne ispunjava obvezu vaganja bakalara pri prvom iskrcaju, koja je određena člankom 19. Uredbe (EZ) br. 1098/2007;

               I.

               Nepoštivanje ograničenja provoza i zabrane pretovara, kako je utvrđeno člankom 21. Uredbe (EZ) br. 1098/2007.

      (1)  SL L 333, 20.12.2003., str. 17.


title: 93/626/EEZ: Odluka Vijeća od 25. listopada 1993. o sklapanju Konvencije o biološkoj raznolikosti

text:
               11/Sv. 016

               HR

               Službeni list Europske unije

               46

         31993D0626

               L 309/1

               SLUŽBENI LIST EUROPSKE UNIJE

               25.10.1993.

      ODLUKA VIJEĆA

   od 25. listopada 1993.
   o sklapanju Konvencije o biološkoj raznolikosti
   (93/626/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 130.s,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da su Zajednica i njezine države članice sudjelovale u pregovorima pod pokroviteljstvom Programa za okoliš Ujedinjenih naroda za pripremu Konvencije o biološkoj raznolikosti;
   budući da su tijekom Konferencije Ujedinjenih naroda o okolišu i razvoju održane u Rio de Janeiru od 3. do 14. lipnja 1992. Zajednica i sve njezine države članice potpisale Konvenciju o biološkoj raznolikosti;
   budući da je Konvencija sukladno njezinom članku 34. otvorena za ratifikaciju, prihvaćanje ili odobravanje državama članicama i regionalnim organizacijama za gospodarsku integraciju;
   budući da je zaštita okoliša jedan od ciljeva Zajednice, u skladu s člankom 130.r Ugovora, koji uključuje očuvanje prirode i biološke raznolikosti;
   budući da je Zajednica već provela mnoge mjere na područjima na kojima se Ugovor primjenjuje kako bi se zaštitila biološka raznolikost; budući da te mjere čine i nastavit će činiti značajan doprinos zaštiti biološke raznolikosti u cijelom svijetu;
   budući da je očuvanje biološke raznolikosti globalna briga i stoga je primjereno da Zajednica i njezine države članice sudjeluju u međunarodnim naporima s istim ciljem, posebno potičući očuvanje i održivo korištenje biološke raznolikosti te u postizanju dogovorenih pravila o korištenju i podjeli nastale koristi;
   budući da s obzirom na mjere koje je Zajednica već donijela u nekim područjima obuhvaćenima ovom Konvencijom, Zajednica također treba djelovati u tim područjima na međunarodnoj razini;
   budući da je poželjno za Zajednicu i njezine države članice da postanu ugovorne stranke u smislu pojedinih ovlasti u područjima obuhvaćenima Konvencijom kako bi se sve obveze utvrđene Konvencijom ispravno ispunile;
   budući da Konvenciju stoga treba odobriti,
   ODLUČILO JE:
   Članak 1.
   Konvencija o biološkoj raznolikosti potpisana u lipnju 1992. u Rio de Janeiru ovime se odobrava od strane Europske ekonomske zajednice.
   Tekst Konvencije navodi se u Prilogu A ovoj Odluci.
   Članak 2.
   1.   Predsjednik Vijeća u ime Europske ekonomske zajednice polaže ispravu o odobrenju kod glavnog tajnika Ujedinjenih naroda u skladu s člankom 34. stavkom 1. Konvencije.
   2.   Istodobno Predsjednik u ime Europske ekonomske zajednice polaže izjavu o nadležnosti određenu u Prilogu B ovoj Odluci u skladu s člankom 34. stavkom 3. Konvencije kao i izjavu određenu u Prilogu C ovoj Odluci.

      Sastavljeno u Luxembourgu 25. listopada 1993.

            Za Vijeće

            Predsjednik

         Ph. MAYSTADT

      (1)  SL C 237, 1.9.1993., str. 4.

      (2)  SL C 194, 19.7.1993.

      (3)  SL C 249, 13.9.1993., str. 1.


title: Odluka (EU) 2017/1734 Europskog parlamenta od 27. travnja 2017. o zaključenju poslovnih knjiga Zajedničkog poduzeća „Clean Sky 2” za financijsku godinu 2015.

text:
               29.9.2017

               HR

               Službeni list Europske unije

               L 252/345

         ODLUKA (EU) 2017/1734 EUROPSKOG PARLAMENTA
   od 27. travnja 2017.
   o zaključenju poslovnih knjiga Zajedničkog poduzeća „Clean Sky 2” za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća „Clean Sky 2” za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća „Clean Sky 2” za financijsku godinu 2015., s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0087/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 558/2014 od 6. svibnja 2014. o osnivanju Zajedničkog poduzeća „Clean Sky 2” (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0094/2017),

               1.

               odobrava zaključenje poslovnih knjiga Zajedničkog poduzeća „Clean Sky 2” za financijsku godinu 2015.

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća „Clean Sky 2”, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 15.

      (2)  SL C 473, 16.12.2016., str. 17.

      (3)  SL L 298, 26.10.2012., str. 1.

      (4)  SL L 169, 7.6.2014., str. 77.

      (5)  SL L 38, 7.2.2014., str. 2.


title: 2014/300/EU: Odluka Vijeća od 20. svibnja 2014. o sklapanju Sporazuma o određenim aspektima usluga zračnog prometa između Europske unije i vlade Demokratske Socijalističke Republike Šri Lanke

text:
               27.5.2014

               HR

               Službeni list Europske unije

               L 157/31

         ODLUKA VIJEĆA
   od 20. svibnja 2014.
   o sklapanju Sporazuma o određenim aspektima usluga zračnog prometa između Europske unije i vlade Demokratske Socijalističke Republike Šri Lanke

      (2014/300/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a) i člankom 218. stavkom 8.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je Odlukom od 5. lipnja 2003. ovlastilo Komisiju da otvori pregovore s trećim zemljama o tome da se određene odredbe u postojećim bilateralnim sporazumima zamijene sporazumom na razini Unije.

               (2)

               Komisija je, u ime Unije, u pregovorima dogovorila Sporazum o određenim aspektima usluga zračnog prometa s vladom Demokratske Socijalističke Republike Šri Lanke (1) („Sporazum”) u skladu s mehanizmima i smjernicama iz priloga Odluci Vijeća od 5. lipnja 2003.

               (3)

               Sporazum je u ime Unije potpisan 27. rujna 2012., podložno njegovu mogućem kasnijem sklapanju, u skladu s Odlukom Vijeća 2013/100/EU (2).

               (4)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Sporazum o određenim aspektima usluga zračnog prometa između Europske unije i vlade Demokratske Socijalističke Republike Šri Lanke odobrava se u ime Unije.
   Članak 2.
   Predsjednik Vijeća u ime Unije upućuje obavijest predviđenu člankom 7. Sporazuma (3).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 20. svibnja 2014.

            Za Vijeće

            Predsjednik

         A. KYRIAZIS

      (1)  Sporazum je objavljen u SL L 49, 22.2.2013., str. 2., zajedno s odlukom o potpisivanju.

      (2)  SL L 49, 22.2.2013., str. 1.

      (3)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: 2012/763/EU: Odluka Vijeća od 6. prosinca 2012. o potpisivanju u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u obvezujućim rasporedima za Republiku Bugarsku i Rumunjsku prilikom njihovog pristupanja Europskoj uniji

text:
               11/Sv. 123

               HR

               Službeni list Europske unije

               284

         32012D0763

               L 337/1

               SLUŽBENI LIST EUROPSKE UNIJE

         ODLUKA VIJEĆA
   od 6. prosinca 2012.
   o potpisivanju u ime Europske unije Sporazuma u obliku razmjene pisama između Europske unije i Narodne Republike Kine u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u obvezujućim rasporedima za Republiku Bugarsku i Rumunjsku prilikom njihovog pristupanja Europskoj uniji
   (2012/763/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama Svjetske trgovinske organizacije u skladu s člankom XXIV.:6. Općeg sporazuma o carinama i trgovini (GATT) iz 1994. prilikom pristupanja Republike Bugarske i Rumunjske Europskoj uniji.

               (2)

               Komisija je vodila pregovore u okviru smjernica za pregovore koje je donijelo Vijeće.

               (3)

               Pregovori su zaključeni, a Sporazum u obliku razmjene pisama između Europske unije i Narodne Republike Kine u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom koncesija u obvezujućim rasporedima za Republiku Bugarsku i Rumunjsku prilikom njihovog pristupanja Europskoj uniji („Sporazum”) parafiran je 31. svibnja 2012.

               (4)

               Sporazum bi trebalo potpisati,

         DONIJELO JE OVU ODLUKU:
   Članak 1.
   Odobrava se, u ime Unije, potpisivanje Sporazuma u obliku razmjene pisama između Europske unije i Narodne Republike Kine u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. U vezi s izmjenom koncesija u obvezujućim rasporedima za Republiku Bugarsku i Rumunjsku prilikom njihovog pristupanja Europskoj uniji, podložno sklapanju navedenog Sporazuma (1).
   Članak 2.
   Predsjednika Vijeća ovlašćuje se da odredi osobu(-e) ovlaštenu(-e) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 6. prosinca 2012.

            Za Vijeće

            Predsjednica

         S. CHARALAMBOUS

      (1)  Tekst Sporazuma objavit će se zajedno s odlukom o njegovom sklapanju.


title: Odluka Vijeća (EU) 2016/2220 od 2. prosinca 2016. o sklapanju, u ime Europske unije, Sporazuma između Sjedinjenih Američkih Država i Europske unije o zaštiti osobnih informacija u vezi sa sprečavanjem, istragom, otkrivanjem i progonom kaznenih djela

text:
               10.12.2016

               HR

               Službeni list Europske unije

               L 336/1

         ODLUKA VIJEĆA (EU) 2016/2220
   od 2. prosinca 2016.
   o sklapanju, u ime Europske unije, Sporazuma između Sjedinjenih Američkih Država i Europske unije o zaštiti osobnih informacija u vezi sa sprečavanjem, istragom, otkrivanjem i progonom kaznenih djela
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 16. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća (EU) 2016/920 (2) Sporazum između Sjedinjenih Američkih Država i Europske unije o zaštiti osobnih informacija u vezi sa sprečavanjem, istragom, otkrivanjem i progonom kaznenih djela („Sporazum”) potpisan je 2. lipnja 2016., podložno njegovu kasnijem sklapanju.

               (2)

               Sporazumom se želi uspostaviti sveobuhvatni okvir načela i mjera zaštite podataka kada se osobne informacije prenose u svrhe kaznenog progona između Sjedinjenih Američkih Država (Sjedinjene Države), s jedne strane, i Europske unije ili njezinih država članica, s druge strane. Cilj je osigurati visoku razinu zaštite podataka i pritom ojačati suradnju između stranaka. Iako on sam po sebi nije pravna osnova za prijenos osobnih informacija Sjedinjenim Državama, Sporazumom se, prema potrebi, dopunjuju zaštitne mjere u pogledu zaštite podataka u postojećim i budućim sporazumima o prijenosu podatka ili nacionalnim odredbama kojima se odobravaju ti prijenosi.

               (3)

               Unija je nadležna za sve odredbe Sporazuma. Posebno, Unija je donijela Direktivu (EU) 2016/680 Europskog parlamenta i Vijeća (3) o zaštiti pojedinaca pri obradi osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenopravnih sankcija te slobodnom kretanju takvih podataka. Prijenosi država članica podliježu odgovarajućim zaštitnim mjerama predviđenim člankom 37. stavkom 1. točkom (a) te direktive.

               (4)

               U skladu s člankom 6.a Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji (UEU) i Ugovoru o funkcioniranju Europske unije (UFEU), Ujedinjena Kraljevina i Irska nisu obvezane pravilima iz Sporazuma koja se odnose na obradu osobnih podataka od strane država članica pri provođenju djelatnosti obuhvaćenih dijelom trećim glavom V. poglavljem 4. ili 5. UFEU-a ako pravila kojima se uređuju oblici pravosudne suradnje u kaznenim stvarima ili policijske suradnje, a kojima se zahtijeva poštovanje odredaba utvrđenih u Sporazumu, nisu obvezujuća za Ujedinjenu Kraljevinu i Irsku.

               (5)

               U skladu s člancima 2. i 2.a Protokola br. 22 o stajalištu Danske, priloženog UEU-u i UFEU-u, Dansku ne obvezuju pravila utvrđena u Sporazumu niti ona podliježe primjeni tih pravila koja se odnose na obradu osobnih podataka od strane država članica pri obavljanju djelatnosti koje su obuhvaćene dijelom trećim glavom V. poglavljem 4. ili 5. UFEU-a.

               (6)

               Svaka obavijest na temelju članka 27. Sporazuma u pogledu Ujedinjene Kraljevine, Irske ili Danske trebala bi biti upućena u skladu sa statusom tih država članica na temelju odgovarajućih odredaba prava Unije te u bliskoj suradnji s njima.

               (7)

               Europski nadzornik za zaštitu podataka dostavio je mišljenje 12. veljače 2016. (4).

               (8)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Sporazum između Sjedinjenih Američkih Država i Europske unije o zaštiti osobnih informacija u vezi sa sprečavanjem, istragom, otkrivanjem i progonom kaznenih djela odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije dostavlja obavijest predviđenu člankom 29. stavkom 1. Sporazuma (5).
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 2. prosinca 2016.

            Za Vijeće

            Predsjednik

         M. LAJČÁK

      (1)  Suglasnost od 1. prosinca 2016. (još nije objavljena u Službenom listu).

      (2)  Odluka Vijeća (EU) 2016/920 od 20. svibnja 2016. o potpisivanju, u ime Europske unije, Sporazuma između Sjedinjenih Američkih Država i Europske unije o zaštiti osobnih informacija u vezi sa sprečavanjem, istragom, otkrivanjem i progonom kaznenih djela (SL L 154, 11.6.2016., str. 1.).

      (3)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca pri obradi osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenopravnih sankcija te slobodnom kretanju takvih podataka i o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).

      (4)  SL C 186, 25.2.2016., str. 4.

      (5)  Datum stupanja na snagu Sporazuma za Europsku uniju objavit će Glavno tajništvo Vijeća u Službenom listu Europske unije.


title: Odluka Vijeća (ZVSP) 2017/1087 od 19. lipnja 2017. o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja

text:
               20.6.2017

               HR

               Službeni list Europske unije

               L 156/24

         ODLUKA VIJEĆA (ZVSP) 2017/1087
   od 19. lipnja 2017.
   o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. lipnja 2014. donijelo Odluku 2014/386/ZVSP (1).

               (2)

               Vijeće ne priznaje te i dalje osuđuje nezakonito pripojenje Krima i Sevastopolja od strane Ruske Federacije i ostaje predano potpunoj provedbi svoje politike nepriznavanja.

               (3)

               Na temelju preispitivanja Odluke 2014/386/ZVSP mjere ograničavanja trebalo bi produljiti do 23. lipnja 2018.

               (4)

               Odluku 2014/386/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 5. drugi stavak Odluke 2014/386/ZVSP zamjenjuje se sljedećim:

      „Ova se Odluka primjenjuje do 23. lipnja 2018.”.

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 19. lipnja 2017.

            Za Vijeće

            Predsjednica

         F. MOGHERINI

      (1)  Odluka Vijeća 2014/386/ZVSP od 23. lipnja 2014. o mjerama ograničavanja kao odgovor na nezakonito pripojenje Krima i Sevastopolja (SL L 183, 24.6.2014., str. 70.).


title: Odluka Vijeća (ZVSP) 2016/994 od 20. lipnja 2016. o stavljanju izvan snage Zajedničkog stajališta 2008/109/ZVSP o mjerama ograničavanja uvedenima protiv Liberije

text:
               21.6.2016

               HR

               Službeni list Europske unije

               L 162/21

         ODLUKA VIJEĆA (ZVSP) 2016/994
   od 20. lipnja 2016.
   o stavljanju izvan snage Zajedničkog stajališta 2008/109/ZVSP o mjerama ograničavanja uvedenima protiv Liberije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 12. veljače 2008. donijelo Zajedničko stajalište 2008/109/ZVSP (1) o mjerama ograničavanja uvedenima protiv Liberije kojim je predviđen embargo na oružje.

               (2)

               Vijeće sigurnosti Ujedinjenih naroda donijelo je 25. svibnja 2016. RVSUN 2288 (2016) u pogledu Liberije, kojim se s trenutačnim učinkom ukidaju mjere o oružju prethodno utvrđene u stavku 2. RVSUN-a 1521 (2003) i izmijenjene stavcima 1. i 2. RVSUN-a 1683 (2006), stavkom 1. točkom (b) RVSUN-a 1731 (2006), stavcima 3., 4., 5. i 6. RVSUN-a 1903 (2009), stavkom 3. RVSUN-a 1961 (2010) i stavkom 2. točkom (b) RVSUN-a 2128 (2013).

               (3)

               Zajedničko stajalište 2008/109/ZVSP trebalo bi stoga staviti izvan snage,

         DONIJELO JE OVU ODLUKU:
   Članak 1.
   Zajedničko stajalište 2008/109/ZVSP stavlja se izvan snage.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 20. lipnja 2016.

            Za Vijeće

            Predsjednica

         F. MOGHERINI

      (1)  Zajedničko stajalište Vijeća 2008/109/ZVSP od 12. veljače 2008. o mjerama ograničavanja uvedenima protiv Liberije (SL L 38, 13.2.2008., str. 26.).


title: Odluka Vijeća 2012/324/ZVSP od 25. lipnja 2012. o izmjeni i produljenju Odluke 2010/784/ZVSP o Policijskoj misiji Europske unije za Palestinska područja (EUPOL COPPS)

text:
               18/Sv. 010

               HR

               Službeni list Europske unije

               254

         32012D0324

               L 165/48

               SLUŽBENI LIST EUROPSKE UNIJE

               25.06.2012.

      ODLUKA VIJEĆA 2012/324/ZVSP
   od 25. lipnja 2012.
   o izmjeni i produljenju Odluke 2010/784/ZVSP o Policijskoj misiji Europske unije za Palestinska područja (EUPOL COPPS)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 14. studenoga 2005. donijelo Zajedničku akciju 2005/797/ZVSP o Policijskoj misiji Europske unije za Palestinska područja (1) (EUPOL COPPS) koja je zadnji put produljena Odlukom Vijeća 2009/955/ZVSP (2) i istekla je 31. prosinca 2010.

               (2)

               Vijeće je 17. prosinca 2010. donijelo Odluku 2010/784/ZVSP (3) o nastavku misije EUPOL COPPS od 1. siječnja 2011. koja je zadnje izmijenjena Odlukom 2011/858/ZVSP (4). Odluka 2010/784/ZVSP prestaje važiti 30. lipnja 2012.

               (3)

               Politički i sigurnosni odbor (PSO) je 4. svibnja 2012. preporučio produljenje misije EUPOL COPPS do 30. lipnja 2013.

               (4)

               Misiju EUPOL COPPS bi trebalo dodatno produljiti od 1. srpnja 2012. do 30. lipnja 2013. na temelju njezinog trenutačnog mandata.

               (5)

               Potrebno je također utvrditi financijski referentni iznos namijenjen pokrivanju izdataka povezanih s misijom EUPOL COPPS za razdoblje od 1. srpnja 2012. do 30. lipnja 2013.

               (6)

               Misija EUPOL COPPS provodit će se u kontekstu stanja koje se može pogoršati i koje bi moglo ometati postizanje ciljeva vanjskog djelovanja Unije kako su određeni u članku 21. Ugovora o Europskoj uniji.

         DONIJELO JE OVU ODLUKU:
   Članak 1.
   Odluka 2010/784/ZVSP mijenja se kako slijedi:

               (1)

               Članku 13. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s misijom EUPOL COPPS za razdoblje od 1. srpnja 2012. do 30. lipnja 2013. iznosi 9 330 000 EUR.”;

               (2)

               U članku 16., drugi stavak zamjenjuje se sljedećim:
               „Prestaje važiti 30. lipnja 2013.”.

         Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2012.

      Sastavljeno u Luxembourgu 25. lipnja 2012.

            Za Vijeće

            Predsjednica

         C. ASHTON

      (1)  SL L 300, 17.11.2005., str. 65.

      (2)  SL L 330, 16.12.2009., str. 76.

      (3)  SL L 335, 18.12.2010., str. 60.

      (4)  SL L 338, 21.12.2011., str. 54.


title: 2009/891/EZ: Odluka Vijeća od 30. studenoga 2009. o pružanju makrofinancijske pomoći Bosni i Hercegovini

text:
               11/Sv. 119

               HR

               Službeni list Europske unije

               75

         32009D0891

               L 320/6

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2009.
   o pružanju makrofinancijske pomoći Bosni i Hercegovini
   (2009/891/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   nakon savjetovanja s Gospodarskim i financijskim odborom,
   budući da:

               (1)

               Odnosi između Bosne i Hercegovine i Europske unije (EU) razvijaju se u okviru procesa stabilizacije i pridruživanja i europskog partnerstva; Bosna i Hercegovina i Komisija potpisale su 16. lipnja 2008. Sporazum o stabilizaciji i pridruživanju i Privremeni sporazum o trgovini i trgovinskim pitanjima.

               (2)

               Od četvrtoga tromjesečja 2008. bosansko je gospodarstvo sve više pogođeno međunarodnom gospodarskom i financijskom krizom, uz smanjenje outputa i trgovine te pad fiskalnih prihoda.

               (3)

               Gospodarska stabilizacija i oporavak Bosne i Hercegovine poduprti su financijskom pomoći Međunarodnoga monetarnog fonda (MMF-a). U svibnju 2009. nadležna tijela Bosne i Hercegovine dogovorila su s MMF-om novi program isplate u iznosu od 1,15 milijardi eura u trogodišnjem razdoblju, koji je Odbor MMF-a odobrio u srpnju 2009.

               (4)

               Bosna i Hercegovina zatražila je dodatnu makrofinancijsku pomoć Zajednice s obzirom na to da su se gospodarska situacija i izgledi pogoršali.

               (5)

               S obzirom na to da prema pretpostavkama MMF-a i dalje postoji znatan financijski jaz u platnoj bilanci u 2010., smatra se da je makrofinancijska pomoć primjeren odgovor na zahtjev Bosne i Hercegovine u sadašnjim izvanrednim okolnostima kako bi se, zajedno sa sadašnjim programom MMF-a, poduprla gospodarska stabilizacija. Također se očekuje da će sadašnja financijska pomoć doprinijeti smanjenju proračunskih potreba za financiranjem.

               (6)

               Kako bi se osigurala djelotvorna zaštita financijskih interesa Zajednice povezanih sa sadašnjom financijskom pomoći, treba odrediti odgovarajuće mjere koje će provesti Bosna i Hercegovina, a koje se odnose na sprječavanje prijevara, korupcije i ostalih nepravilnosti povezanih s tom pomoći i mjere povezane s borbom protiv tih pojava, kao i kontrole koje će provesti Komisija te revizije koje će provesti Revizorski sud.

               (7)

               Isplata financijske pomoći Zajednice ne dovodi u pitanje ovlasti proračunskog tijela.

               (8)

               Ovom bi pomoći trebala upravljati Komisija uz savjetovanje s Gospodarskim i financijskim odborom.

               (9)

               Ugovor kao pravnu osnovu za donošenje ove Odluke predviđa samo članak 308.,

         ODLUČILO JE:
   Članak 1.
   1.   Zajednica stavlja na raspolaganje Bosni i Hercegovini makrofinancijsku pomoć u obliku kredita s iznosom glavnice od najviše 100 milijuna eura i s najduljim prosječnim dospijećem od 15 godina radi podupiranja gospodarske stabilizacije Bosne i Hercegovine i smanjenja njezinih platnobilančnih i proračunskih potreba koje su utvrđene u sadašnjem programu MMF-a.
   2.   U tu svrhu Komisija je ovlaštena pozajmiti potrebna sredstva u ime Zajednice.
   3.   Isplatom financijske pomoći Zajednice upravlja Komisija uz blisku suradnju s Gospodarskim i financijskim odborom i to na način koji je usklađen sa sporazumima ili dogovorima koje su postigli MMF i Bosna i Hercegovina.
   4.   Financijska pomoć Zajednice stavlja se na raspolaganje u razdoblju od dvije godine počevši od prvog dana nakon stupanja na snagu Memoranduma o razumijevanju iz članka 2. stavka 1. Međutim, ako to zahtijevaju okolnosti, Komisija može, nakon savjetovanja s Gospodarskim i financijskim odborom, odlučiti produljiti to razdoblje za najviše godinu dana.
   Članak 2.
   1.   Komisija se ovlašćuje da, nakon savjetovanja s Gospodarskim i financijskim odborom, dogovori s nadležnim tijelima Bosne i Hercegovine uvjete koji se odnose na gospodarsku politiku, koji su povezani s makrofinancijskom pomoći Zajednice, a utvrđuju se u Memorandumu o razumijevanju. Ti uvjeti moraju biti u skladu sa sporazumima ili dogovorima koje su postigli MMF i Bosna i Hercegovina. Detaljni financijski uvjeti pomoći utvrđuju se u sporazumu o kreditu koji dogovaraju Komisija i nadležna tijela Bosne i Hercegovine.
   2.   Tijekom provedbe financijske pomoći Zajednice Komisija nadzire valjanost financijskih mjera, upravnih postupaka te unutarnjih i vanjskih kontrolnih mehanizama Bosne i Hercegovine koji su bitni za tu pomoć.
   3.   Komisija u pravilnim vremenskim razmacima provjerava jesu li gospodarske politike Bosne i Hercegovine usklađene s ciljevima pomoći Zajednice i ispunjavaju li se dogovoreni uvjeti gospodarske politike na zadovoljavajući način. Komisija pritom blisko surađuje s MMF-om i Svjetskom bankom i, prema potrebi, s Gospodarskim i financijskim odborom.
   Članak 3.
   1.   Komisija stavlja na raspolaganje Bosni i Hercegovini financijsku pomoć Zajednice u dva kreditna obroka pridržavajući se uvjeta iz stavka 2. Veličina kreditnih obroka utvrđuje se Memorandumom o razumijevanju.
   2.   Komisija odlučuje o isplati obroka na temelju zadovoljavajuće provedbe uvjeta gospodarske politike koji su dogovoreni u Memorandumu o razumijevanju. Isplata drugog obroka ne obavlja se prije nego što prođu tri mjeseca od isplate prvog obroka.
   3.   Sredstva zajednice isplaćuju se Centralnoj banci Bosne i Hercegovine. Podložno odredbama koje će biti navedene u Memorandumu o razumijevanju, uključujući potvrdu preostalih proračunskih potreba za financiranjem, protuvrijednost tih sredstava u domaćoj valuti može se prenijeti državnoj riznici Bosne i Hercegovine i njezinim subjektima kao krajnjim korisnicima.
   Članak 4.
   1.   Poslovi zaduživanja i kreditiranja Zajednice iz ove Odluke obavljaju se u eurima uz primjenu istog datuma valute i ne smiju imati za posljedicu promjenu roka dospijeća niti predstavljati za Zajednicu tečajni ili kamatni rizik odnosno neki drugi komercijalni rizik.
   2.   Na zahtjev Bosne i Hercegovine, Komisija poduzima potrebne mjere da osigura da je klauzula o prijevremenoj otplati uključena u kreditne uvjete i da postoji odgovarajuća klauzula u uvjetima poslova zaduživanja.
   3.   Na zahtjev Bosne i Hercegovine i ako okolnosti omogućavaju poboljšanje kamatnih stopa na kredit, Komisija može refinancirati ukupna početna zaduženja odnosno dio njih ili restrukturirati odgovarajuće financijske uvjete. Operacije refinanciranja ili restrukturiranja provode se u skladu s uvjetima utvrđenim u stavku 1. i ne utječu na produljenje prosječnog dospijeća odnosnog zaduživanja ili na povećanje iznosa nenamirenog kapitala na datum refinanciranja ili restrukturiranja.
   4.   Sve troškove Zajednice povezane s poslovima zaduživanja i kreditiranja koji su obuhvaćeni ovom Odlukom snosi Bosna i Hercegovina.
   5.   Gospodarski i financijski odbor redovito se obavješćuje o tijeku operacija iz stavaka 2. i 3.
   Članak 5.
   Financijska pomoć Zajednice provodi se u skladu s odredbama Uredbe Vijeća (EZ, Euratom) br. 1605/2002 od 25. lipnja 2002. o financijskoj uredbi koja se primjenjuje na opći proračun Europskih Zajednica (1) i u skladu s njezinim provedbenim pravilima (2). Ponajprije, Memorandumom o razumijevanju i sporazumom o kreditu koji će se sklopiti s nadležnim tijelima Bosne i Hercegovine odredit će se odgovarajuće mjere koje će provesti Bosna i Hercegovina, a koje se odnose na sprječavanje prijevara, korupcije i ostalih nepravilnosti koje utječu na tu pomoć i mjere povezane s borbom protiv tih pojava. Njima se također određuju kontrole koje će provesti Komisija, uključujući Europski ured za borbu protiv prijevara (OLAF), uz pravo na obavljanje provjera i inspekcija na terenu te revizije koje će provesti Revizorski sud koje se, ako je to primjereno, obavljaju na terenu.
   Članak 6.
   Do 31. kolovoza svake godine Komisija podnosi Europskom parlamentu i Vijeću izvješće, uključujući ocjenu provedbe ove Odluke u prethodnoj godini. U izvješću se navodi povezanost između uvjeta politike utvrđenih u Memorandumu o razumijevanju na temelju članka 2. stavka 1., trenutačnih gospodarskih i fiskalnih rezultata Bosne i Hercegovine i odluke Komisije da isplati obrok pomoći.
   Članak 7.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednica

         B. ASK

      (1)  SL L 248, 16.9.2002., str. 1.

      (2)  Uredba Komisije (EZ, Euratom) br. 2342/2002 (SL L 357, 31.12.2002., str. 1).


title: 2013/682/EU: Odluka Vijeća od 19. studenoga 2013. o imenovanju jednog člana Upravnog odbora Europske agencije za kemikalije

text:
               27.11.2013

               HR

               Službeni list Europske unije

               L 316/43

         ODLUKA VIJEĆA
   od 19. studenoga 2013.
   o imenovanju jednog člana Upravnog odbora Europske agencije za kemikalije
   (2013/682/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije (1), a posebno njezin članak 79.,
   budući da:

               (1)

               Člankom 79. Uredbe (EZ) br. 1907/2006 predviđa se da Vijeće za članove Upravnog odbora Europske agencije za kemikalije („Upravni odbor”) imenuje po jednog predstavnika iz svake države članice.

               (2)

               Vijeće je Odlukom od 17. svibnja 2011. (2) imenovalo 15 članova Upravnog odbora.

               (3)

               Rumunjska vlada obavijestila je Vijeće o svojoj namjeri da zamijeni rumunjskog predstavnika u Upravnom odboru te je podnijela prijedlog za imenovanje novog predstavnika koji bi trebao biti imenovan za razdoblje koje traje do 31. svibnja 2015.,

         DONIJELO JE OVU ODLUKU:
   Članak 1.
   Gđa Liliana Luminița TÎRCHILĂ, rumunjska državljanka, rođena 1. veljače 1960., imenuje se članicom Upravnog odbora Europske agencije za kemikalije umjesto g. Ionuța GEORGESCUA za razdoblje od 19. studenoga 2013. do 31. svibnja 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. studenoga 2013.

            Za Vijeće

            Predsjednik

         L. LINKEVIČIUS

      (1)  SL L 396, 30.12.2006., str. 1.

      (2)  SL C 151, 21.5.2011., str. 1.


title: 97/838/EZ: Odluka Vijeća od 28. studenoga 1997. o odobravanju, u ime Europske zajednice, rezultata pregovora Svjetske trgovinske organizacije o osnovnim telekomunikacijskim uslugama u pogledu pitanja u njezinoj nadležnosti

text:
               11/Sv. 110

               HR

               Službeni list Europske unije

               91

         31997D0838

               L 347/45

               SLUŽBENI LIST EUROPSKE UNIJE

         ODLUKA VIJEĆA
   od 28. studenoga 1997.
   o odobravanju, u ime Europske zajednice, rezultata pregovora Svjetske trgovinske organizacije o osnovnim telekomunikacijskim uslugama u pogledu pitanja u njezinoj nadležnosti
   (97/838/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 57., 66., 90., 99., 100., 100.a. i 113., u vezi s njegovim člankom 228. stavkom 2. i prvim podstavkom članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da su Sporazum iz Marakeša o osnivanju Svjetske trgovinske organizacije i sporazumi koji su s njim povezani, ministarske odluke i izjave, uključujući Ministarsku odluku o pregovorima o osnovnim telekomunikacijama, Prilog o telekomunikacijama i Prilog o pregovorima o osnovnim telekomunikacijama odobreni Odlukom Vijeća br. 94/800/EZ od 22. prosinca 1994. (3);
   budući da sveukupne obveze u pogledu osnovnih telekomunikacijskih usluga koje je u ime Europske zajednice i njezinih država članica dogovorila Komisija, predstavljaju zadovoljavajući i uravnotežen rezultat;
   budući da je Vijeće 30. travnja 1996. ovlastilo Komisiju da odobri, u ime Europske zajednice i njezinih država članica, Odluku pregovaračke skupine o osnovnim telekomunikacijama i Vijeća WTO-a za trgovinu uslugama o usvajanju Četvrtog protokola uz Opći sporazum o trgovini uslugama, i Odluku Vijeća za trgovinu uslugama o obvezama u pogledu osnovnih komunikacija;
   budući da je Vijeće 14. veljače 1997. ovlastilo Komisiju da u ime Europske zajednice i njezinih država članica podnese konačni popis obveza WTO-u;
   budući da nadležnost Zajednice za sklapanje međunarodnih sporazuma ne proizlazi samo iz izričitog dodjeljivanja iste Ugovorom, već može proizaći i iz drugih odredaba Ugovora te akata koje na temelju tih odredaba donesu institucije Zajednice;
   budući da su propisi Zajednice doneseni radi ostvarivanja ciljeva Ugovora, države članice ne mogu izvan okvira zajedničkih institucija preuzimati obveze koje bi mogle utjecati na te propise ili koje bi mijenjale njihovo područje primjene;
   budući da su pojedine obveze u pogledu osnovnih telekomunikacijskih usluga u nadležnosti Zajednice na temelju članka 113. Ugovora; budući, nadalje, da ostale obveze u pogledu osnovnih telekomunikacijskih usluga utječu na propise Zajednice donesene na temelju članaka 57., 66., 90., 99., 100. i 100.a i stoga ih jedino Zajednica može preuzeti;
   budući da je primjena članka 100. Ugovora kao pravne osnove ove Odluke opravdana i činjenicom da će naprijed navedene obveze u pogledu osnovnih telekomunikacijskih usluga vjerojatno utjecati na Direktivu Vijeća 90/434/EEZ od 23. srpnja 1990. o zajedničkom sustavu oporezivanja koji se primjenjuje na spajanje, podjelu, prijenos imovine i zamjenu dionica u društvima iz različitih država članica (4) i Direktivu Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica (5), a koje se temelje na članku 100. Ugovora;
   budući da Sporazum o osnivanju Svjetske trgovinske organizacije i protokoli uz Opći sporazum o trgovini uslugama po svojoj prirodi nisu prikladni da se na njih izravno poziva pred sudovima Zajednice ili sudovima država članica,
   ODLUČILO JE:
   Jedini članak
   1.   Odobrava se, u ime Europske zajednice, Četvrti protokol uz Opći sporazum o trgovini uslugama koji se odnosi na osnovne telekomunikacijske usluge u dijelu u kojem je on u nadležnosti Zajednice.
   2.   Tekst Četvrtog protokola priložen je ovoj Odluci, kao i sljedeće:

               —

               popis posebnih obveza Zajednice i država članica koji je dio cjelokupnog paketa obveza usvojenih od strane WTO-a 15. veljače 1997.,

               —

               odluka Vijeća za trgovinu uslugama o obvezama u pogledu osnovnih telekomunikacija, i

               —

               izvješće Skupine za osnovne telekomunikacije od 15. veljače 1997. Vijeću za trgovinu uslugama.

         3.   Predsjednik Vijeća ovlašćuje se da odredi osobu (osobe) ovlaštenu (ovlaštene) za potpisivanje Četvrtog protokola uz Opći sporazum o trgovini uslugama radi obvezivanja Zajednice u pogledu onog dijela Protokola koji je u njezinoj nadležnosti.

      Sastavljeno u Bruxellesu 28. studenoga 1997.

            Za Vijeće

            Predsjednik

         G. WOHLFART

      (1)  SL C 267, 3.9.1997., str. 80.

      (2)  SL C 339, 10.11.1997.

      (3)  SL L 336, 23.12.1994., str. 1.

      (4)  SL L 225, 20.8.1990., str. 1.

      (5)  SL L 225, 20.8.1990., str. 6.


title: Odluka Vijeća od 3. travnja 2017. o donošenju stajališta Vijeća o nacrtu izmjene proračuna br. 1 Europske unije za financijsku godinu 2017.

text:
               7.4.2017

               HR

               Službeni list Europske unije

               C 109/2

         ODLUKA VIJEĆA
   od 3. travnja 2017.
   o donošenju stajališta Vijeća o nacrtu izmjene proračuna br. 1 Europske unije za financijsku godinu 2017.
   (2017/C 109/02)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2017. konačno je donesen 1. prosinca 2016. (2),

               —

               Komisija je 26. siječnja 2017. podnijela prijedlog koji sadrži nacrt izmjene proračuna br. 1 za opći proračun za financijsku godinu 2017.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 1 Europske unije za financijsku godinu 2017. doneseno je 3. travnja 2017.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

      Sastavljeno u Luxembourgu 3. travnja 2017.

            Za Vijeće

            Predsjednik

         R. GALDES

      (1)  SL L 298, 26.10.2012., str. 1.

      (2)  SL L 51, 28.2.2017., str. 1.


title: 98/487/EZ: Odluka Vijeća od 13. srpnja 1998. o sklapanju Međunarodnog sporazuma u obliku Prihvaćenog zapisnika između Europske zajednice i Sjedinjenih Američkih Država o normama humanog stupičarenja

text:
               11/Sv. 113

               HR

               Službeni list Europske unije

               184

         31998D0487

               L 219/24

               SLUŽBENI LIST EUROPSKE UNIJE

         ODLUKA VIJEĆA
   od 13. srpnja 1998.
   o sklapanju Međunarodnog sporazuma u obliku Prihvaćenog zapisnika između Europske zajednice i Sjedinjenih Američkih Država o normama humanog stupičarenja
   (98/487/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. i članak 100.a, u vezi s prvom rečenicom njegovog članka 228. stavka 2. i prvim podstavkom njegovog članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir Odluku Vijeća iz lipnja 1996. o utvrđivanju pregovaračkih smjernica i kojom se ovlašćuje Komisija da pregovara s Kanadom, Ruskom Federacijom, Sjedinjenim Američkim Državama i svakom drugom zainteresiranom državom o sporazumu o normama humanog stupičarenja,
   uzimajući u obzir Odluku Vijeća od 22. srpnja 1997. kojom se odobrava Sporazum o međunarodnim normama humanog stupičarenja između Europske zajednice, Kanade i Ruske Federacije i kojim se poziva Komisija da pojača svoje napore kako bi sklopila Sporazum sa Sjedinjenim Američkim Državama koji je istovjetan Sporazumu s Kanadom i Ruskom Federacijom,
   budući da se Uredba (EEZ) br. 3254/91 (3), a posebno druga alineja njezinog članka 3. stavka 1. odnosi na međunarodno usuglašene norme humanog stupičarenja, treće zemlje koje nisu zabranile uporabu stupica moraju s njima uskladiti svoje metode stupičarenja kako bi mogle unositi krzno i proizvode od određenih životinjskih vrsta u Zajednicu;
   budući da je glavna svrha Sporazuma utvrditi usklađene tehničke standarde koji nude dovoljnu razinu zaštite dobrobiti životinja uhvaćenih u zamku, zatim urediti proizvodnju i uporabu zamki te olakšati trgovinu zamkama, krznom i proizvodima proizvedenim od određenih životinjskih vrsta koje su obuhvaćene Sporazumom između stranaka;
   budući da provedba Sporazuma zahtijeva uspostavu rasporeda testiranja i potvrđivanje sukladnosti zamki s utvrđenim normama, te zamjenu stupica koje nemaju dozvolu;
   budući da je Sporazum u obliku Prihvaćenog zapisnika, koji je priložen ovoj Odluci, sukladan s gore navedenim uputama za pregovore; budući da on stoga zadovoljava pojam međunarodno usuglašenih normi humanog stupičarenja iz druge alineje članka 3. stavka 1. Uredbe (EEZ) br. 3254/91;
   budući da se treba odobriti Međunarodni sporazum u obliku Prihvaćenog zapisnika između Europske zajednice i Sjedinjenih Američkih Država o normama humanog stupičarenja,
   ODLUČILO JE:
   Članak 1.
   Ovim se odobrava Međunarodni sporazum u obliku Prihvaćenog zapisnika između Europske zajednice i Sjedinjenih Američkih Država o normama humanog stupičarenja.
   Tekst Sporazuma priložen je ovoj Odluci.
   Članak 2.
   Predsjednik Vijeća dostavlja Sjedinjenim Američkim Državama instrument sklapanja (4).

      Sastavljeno u Bruxellesu 13. srpnja 1998.

            Za Vijeće

            Predsjednik

         W. SCHÜSSEL

      (1)  SL C 32, 30.1.1998., str. 8.

      (2)  SL C 210, 6.7.1998.

      (3)  Uredba Vijeća (EEZ) br. 3254/91 od 4. studenoga 1991. o zabrani uporabe stupica na području Zajednice i unošenja na područje Zajednice krzna i proizvoda dobivenih od određenih divljih životinjskih vrsta koje potječu iz zemalja u kojima ih love stupicama ili metodama zamki koje ne udovoljavaju međunarodnim humanim standardima hvatanja stupicom (SL L 308, 9.11.1991., str. 1.).

      (4)  Datum stupanja na snagu Sporazuma objavljuje Glavno tajništvo Vijeća u Službenom listu Europskih zajednica.


title: 2006/275/EZ: Odluka Komisije od 10. travnja 2006. o izmjeni Odluke 95/320/EZ o osnivanju Znanstvenog odbora za ograničenja profesionalne izloženosti kemijskim sredstvima

text:
               01/Sv. 18

               HR

               Službeni list Europske unije

               43

         32006D0275

               L 101/4

               SLUŽBENI LIST EUROPSKE UNIJE

         ODLUKA KOMISIJE
   od 10. travnja 2006.
   o izmjeni Odluke 95/320/EZ o osnivanju Znanstvenog odbora za ograničenja profesionalne izloženosti kemijskim sredstvima
   (2006/275/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Odlukom Komisije 95/320/EZ (1) osnovan je Znanstveni odbor za ograničenja profesionalne izloženosti kemijskim sredstvima, dalje u tekstu „Odbor”.

               (2)

               Nakon pristupanja novih država članica 2004. odredbe Odluke 95/320/EZ koje se odnose na sastav Odbora nisu više prikladne.

               (3)

               Kako bi se osiguralo davanje nepristranih i kvalitetnih znanstvenih mišljenja Odbora, važno je da njegovi članovi budu neovisni i visoko kvalificirani. Također je potrebno održavati visoku razinu učinkovitosti Odbora.

               (4)

               Stoga bi Odbor trebao biti sastavljen od najviše 21 člana izabranog među odgovarajućim kandidatima koje predlažu države članice i koje imenuje Komisija.

               (5)

               Odluku 95/320/EZ trebalo bi stoga na odgovarajući način izmijeniti,

         ODLUČILA JE:
   Jedini članak
   U članku 3. Odluke 95/320/EZ stavci 1. i 2. zamjenjuju se sljedećim:

      „1.   Odbor je sastavljen od najviše 21 člana izabranih među odgovarajućim kandidatima koje predlažu države članice, a koji predstavljaju sveobuhvatnu znanstvenu ekspertizu potrebnu za provođenje nadležnosti iz članka 2., uključujući posebno kemiju, toksikologiju, epidemiologiju, medicinu i higijenu rada te opću sposobnost za utvrđivanje ograničenja profesionalne izloženosti.
      2.   Komisija imenuje članove Odbora na temelju njihove priznate znanstvene stručnosti i iskustva, uzimajući u obzir potrebu obuhvaćanja različitih posebnih područja.”

      Ova je Odluka upućena državama članicama.
      Sastavljeno u Bruxellesu 10. travnja 2006.

            Za Komisiju

         Vladimír ŠPIDLA

            Član Komisije

      (1)  SL L 188, 9.8.1995., str. 14.


title: 85/504/EEZ: Odluka Vijeća od 11. studenoga 1985. o sklapanju Sporazuma u obliku razmjene pisama između Europske ekonomske zajednice i Švicarske Konfederacije o trgovinskim aranžmanima za juhe, umake i začinske tvari

text:
               11/Sv. 110

               HR

               Službeni list Europske unije

               25

         31985D0504

               L 309/22

               SLUŽBENI LIST EUROPSKE UNIJE

         ODLUKA VIJEĆA
   od 11. studenoga 1985.
   o sklapanju Sporazuma u obliku razmjene pisama između Europske ekonomske zajednice i Švicarske Konfederacije o trgovinskim aranžmanima za juhe, umake i začinske tvari
   (85/504/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njezin članak 113.,
   uzimajući u obzir prijedlog Komisije,
   budući da se na temelju Sporazuma koji je sklopljen između Europske ekonomske zajednice i Švicarske Konfederacije od 22. srpnja 1972. dvije ugovorne stranke obvezuju promicati širenje recipročne trgovine;
   budući da je u interesu Zajednice, s jedne strane, i Švicarske Konfederacije, s druge, poticati trgovinu juhama, umacima i začinskim tvarima pomoću recipročnih carinskih koncesija;
   budući da je Komisija vodila pregovore s tim u vezi sa Švicarskom Konfederacijom i da je pregovorima postignut Sporazum,
   ODLUČILO JE:
   Članak 1.
   Ovime se u ime Zajednice odobrava Sporazum u obliku razmjene pisama između Švicarske Konfederacije i Europske ekonomske zajednice o trgovinskim aranžmanima za juhe, umake i začinske tvari.
   Tekst Sporazuma priložen je ovoj Odluci.
   Članak 2.
   Ovime se predsjednik Vijeća ovlašćuje imenovati osobu opunomoćenu za potpisivanje Sporazuma iz članka 1. kako bi obvezivao Zajednicu.

      Sastavljeno u Bruxellesu 11. studenoga 1985.

            Za Vijeće

            Predsjednik

         M. SCHLECHTER


title: 92/489/EEZ: Odluka Vijeća od 5. listopada 1992. o sklapanju Međunarodnog sporazuma o juti i proizvodima od jute iz 1989.

text:
               11/Sv. 110

               HR

               Službeni list Europske unije

               79

         31992D0489

               L 293/18

               SLUŽBENI LIST EUROPSKE UNIJE

         ODLUKA VIJEĆA
   od 5. listopada 1992.
   o sklapanju Međunarodnog sporazuma o juti i proizvodima od jute iz 1989.
   (92/489/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 113. i 116.,
   uzimajući u obzir prijedlog Komisije,
   budući da su, na temelju Odluke 91/51/EEZ (1), Zajednica i njezine države članice potpisale Međunarodni sporazum o juti i proizvodima od jute iz 1989., te da su, osim Portugala, obavijestile o njegovoj privremenoj primjeni do dovršetka unutarnjih postupaka potrebnih za njegovo odobravanje;
   budući da je trenutačno nadmašen broj vlada i postotak neto uvoza koji su određeni u članku 40. stavku 1. kao potrebni za konačno stupanje na snagu Sporazuma;
   budući da su sve države članice izrazile spremnost odobriti Sporazum;
   budući da bi Sporazum sada trebalo odobriti, a Zajednica i njezine države članice bi, djelujući istodobno, trebale obavijestiti glavnog tajnika Ujedinjenih naroda o svom odobrenju Sporazuma,
   ODLUČILO JE:
   Članak 1.
   Međunarodni sporazum o juti i proizvodima od jute iz 1989. odobrava se u ime Zajednice.
   Zajednica i njezine države članice, djelujući istodobno, nakon dovršetka potrebnih unutarnjih postupaka, kao uvoznice obavješćuju glavnog tajnika Ujedinjenih naroda o svom odobrenju Međunarodnog sporazuma o juti i proizvodima od jute iz 1989., a u skladu s njegovim člankom 37.
   Tekst Sporazuma priložen je Odluci 91/51/EEZ.
   Članak 2.
   Predsjednika Vijeća ovlašćuje se odrediti osobu ovlaštenu za polaganje isprave o odobrenju u ime Zajednice.

      Sastavljeno u Luxembourgu 5. listopada 1992.

            Za Vijeće

            Predsjednik

         T. GAREL-JONES

      (1)  SL L 29, 4.2.1991., str. 1.